طم روحك بسرداب و الطم لطم ميت ___كل ربعك مكبلين بس انت ظليت
الشاب:
هم ردت أطم الروح بسردابي گوة ___بس شفت فارة و فار بالختلة جوة
الشابة:
تتغازل الفيران وانت التباوع! ___مو بس تطم الروح .دكها بمدافع
الشاب:
هم جبت مدفع زين ,گلبي ارد أهفة ___بس شفت قنبلتين ,شفة اعلى شفة
الشابة:
جانت تعوزك هاي ,حب القنابل___ماتگلي حظك ليش وياك قافل
الشاب:
ما اريد أهيج جروح خل أمشي أحسن___وابعد بعيد هناك و بروحي اسحن
الشابة:
لا عمي,لا هيهات هاليوم أعوفك ___خليني أمشي وياك وافهم ظروفك
الشاب:
بس مشيج انت وياي مابي دواية ___سلعة و لفظها السوگ ,گلبي و هواية
الشابة:
خافن عليك تروح تلبسلك حزام ___و بواحة العشاگ اتفجرة وتنام
الشاب:
مو ذنب اهل الشوگ ماعندي محبوب ___يجوز بجهرتي عيوب مانحب فرد نوب
الشابة:
عمي الزلم أخلاق مو بالمظاهر___و گلب البنت مفتوح للگلبة طاهر
الشاب:
كل ظنج الگى گليب يخفگ لملگاي___وبشوفي يفرح دوم و يگلي ياهواي!
الشابة:
الگلب بالتشريح تشوفة نصين ___نص لمسير الدم و نص للمحبين
وكل احنا عدنا انصاص,هم الها ثاني___ولا بد ينول الحب كلمن يتاني
الشاب:
يابة شكثر تانيت گربت أأيس ___وگلبي الخفگ من جان البكري ريّس
بس والله هم معقول حجي الحجيتيه___اشگلتي لو تبنين گلبي و تسكنيه؟
الشابة:
لي هسة ما حسيت !وك آنا أحبك___و من (طلعن الشيبات)وآنا اعلى دربك
ونشدت گلبي اعليك ,گال انت حباب___بس رادك تناغيه حتى افتح الباب
الشاب:
و فكرت ب(التفخيخ)وب(طمة السرداب)___ثاري الأمر محلول وي دگة الباب
گلبج صدگ وياي أفديلة گلبي ___و خل تسمع العشاگ ,بس انتي حبي
الشابة:
و بواحة العشاگ سجل إسمنا ___نحجز مكان هناك و الحب يلمنا
تحياتي واحترامي للجميع
عدل سابقا من قبل عاشق الوهم في الأحد أكتوبر 31, 2010 12:42 pm عدل 1 مرات